Na temelju članka 36. i 39. Zakona o proračunu ( NN br. 109/07, 87/08,136/12,15/15) članka 28. Statuta Općine Baška Voda (GL br. 10/09, 12/12, 6/13, 11/13), Općinsko vijeće Baška Voda, na sjednici održanoj dana 2022. godine donijelo je

**SOCIJALNI PROGRAM  
Općine Baška Voda za 2022. godinu**

Članak 1.

Programom javnih potreba u oblasti socijale potiče se primjena djelotvornih mjera koje valja poduzeti radi zaštite životnog standarda i zbrinjavanja socijalno ugroženih osoba.

Članak 2.

Socijalni program, u skladu sa člankom 7. Zakona o socijalnoj skrbi, osigurava sredstva za ostvarivanje prava na pomoć za podmirenje troškova stanovanja (najamnina, komunalna naknada, električna energija, voda i drugi troškovi stanovanja u skladu s posebnim propisima).

Pored toga, temeljem Odluka Općinskog vijeća Baška Voda i Odluka općinskog načelnika, predviđa se i osigurava za 2022. godinu ukupan iznos od 1.685.000,00 (slovima:milijunišeststotinaosamdesetipettisućakuna), na način kako slijedi:

- Porodiljne naknade i oprema za novorođenčad...................................................350.000,00 kn

- naknade za teže bolesne osobe (Pomoć obiteljima i kućanstvima).......................60.000,00 kn

- dar (Božić, Uskrs) umirovljenicima s područja općine Baška Voda (Pomoć obiteljima i kućanstvima)...............…........................................................................................ 80.000,00 kn

- jednokratne financijske pomoći socijalno ugroženim obiteljima (Pomoć obiteljima i kućanstvima)...............….. ....................................................................................150.000,00 kn

-jednokratne potpore za studente i učenike (Pomoć obiteljima i kućanstvima)..........................................................................................................710.000,00 kn

-sufinanciranje troška putnih karata studentima i školarcima s područja općine Baška Voda(Pomoć obiteljima i kućanstvima)...............….. ...........................................100.000,00 kn

-sufinanciranje kupnje prijenosnog računala (Pomoć obiteljima i kućanstvima).........................................................................................................100.000,00 kn

-Općinski Crveni Križ , Općina Baška Voda........................................................................................................................50.000,00 kn

-financiranje kupnje radnih bilježnica za osnovnu školu I-VIII razred (U suradnji s OŠ Bariše Granića Meštra, nositelj OŠ Bariše Granića Meštra, Baška Voda).........................85.000,00 kn

Članak 3.

Raspored sredstava socijalnog programa vršit će se u skladu sa kriterijima, a temeljem odobrenja o pojedinačnim pravima po osobnim zahtjevima. Sredstva za isplatu pomoći za ogrjev sukladno članku 43. Zakona o socijalnoj skrbi doznačit će Splitsko-dalmatinska županija.

Članak 4.

Ovaj Program stupa na snagu osmog dana od objave u Glasniku, Službenom glasilu Općine Baška Voda.

Predsjednik  
Općinskog vijeća

Ante Lončar

KLASA:

UR.BROJ:

Baška Voda, prosinac 2022. godine